തൊടുപുഴയില് വിതരണം ചെയ്യുന്നത് 255 പട്ടയങ്ങള് തൊടുപുഴ: മിനി സിവില് സ്റ്റേഷന് കോണ്ഫറന്സ് ഹാളില് സംഘടിപ്പിച്ച താലൂക്ക് പട്ടയ വിതരണം പി.ജെ. ജോസഫ് എംഎല്എ ഉദ്ഘാടനം ചെയ്തു. പതിറ്റാണ്ടുകളായി പരിഹരിക്കാതെ കിടന്ന പട്ടയ പ്രശ്നത്തിന് ഒരു പരിധിവരെ ആശ്വാസമാണ് ഇത്രയും പേര്ക്ക് ഒരുമിച്ച് പട്ടയം കൊടുക്കാനായതെന്ന് അദ്ദേഹം പറഞ്ഞു. ഇതിന് സംസ്ഥാന സര്ക്കാരിനെയും ബന്ധപ്പെട്ട ഉദ്യോഗസ്ഥരെയും അഭിനന്ദിക്കുന്നതായും എംഎല്എ പറഞ്ഞു. നഗരസഭാ വൈസ് ചെയര്പേഴ്സണ് ജെസി ജോണി അധ്യക്ഷത വഹിച്ചു. വിവിധ രാഷ്ട്രീയ കക്ഷി നേതാക്കളായ വി.വി. മത്തായി, പി.പി. ജോയി, ജോണ് നെടിയപാല, ജിമ്മി മറ്റത്തിപ്പാറ, ഫിലിപ്പ് സ്റ്റീഫന് ചേരിയില്, പി.എം. നിസാമുദ്ദീന്, കെ.കെ. ഭാസ്കരന്, എം.ജെ. ജോണ്സണ്, പി.പി. അനില്കുമാര്, നഗരസഭാ കൗണ്സിലര് ജയലക്ഷ്മി ഗോപന്, തഹസില്ദാര് കെ.എം. ജോസുകുട്ടി, കരിമണ്ണൂര് എല്എ തഹസില്ദാര് ജോസ്.കെ.ജോസ് തുടങ്ങിയവര് പ്രസംഗിച്ചു. തൊടുപുഴ താലൂക്കില് 255 പട്ടയങ്ങളാണ് വിതരണം ചെയ്യുന്നത്.